Diari Oficial de la Generalitat Valenciana


Sumari del DOGV 4721, del 29-03-2004 (2004/2458)

Informació pública de l'aprovació del projecte d'urbanització de la UA.2.
-------------------------------------------------------------------------

### Dades del document

Número de DOGV
:   4721

Data del DOGV
:   29-03-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/2458


Organisme emissor
:   Ajuntament de Bocairent

Tipus de document
:   Anunci

Informació pública de l'aprovació del projecte d'urbanització de la UA.2. [2004/Q2458]
  
Per a donar compliment al que disposa l'article 136.2 del Reglament de Planejament de la Comunitat Valenciana, aprovat pel Decret 201/1998, de 15 de desembre, del Govern Valencià, es publica el Decret del regidor delegat d'Urbanisme, per delegació d'aquesta Alcaldia, de data 17 de desembre de 2003, que textualment diu:
  
«Examinat l'expedient i el projecte d'urbanització de la UA.2, presentat per l'agent urbanitzador del referit sector Promociones Puerto Belda, SL, i exposat al públic mitjançant anuncis publicats en el Diari Oficial de la Generalitat Valenciana i en el diari Las Provincias, es formula la següent al·legació: escrit, registre d'entrada 2.532, de Salvador Ramón Luz, en nom i representació d'Iberdrola Distribución Eléctrica, SAU.
  
Al·legació que ha estat informada per l'equip tècnic de l'agent urbanitzador, en el següent sentit: «que les al·legacions presentades per Iberdrola Distribución Eléctrica, SAU, fan referència principalment a la insuficiència de la infraestructura elèctrica per a donar servei a les noves peticions de subministrament que es crearan amb aquesta unitat d'actuació (UA.2) i les seues posteriors ampliacions. La UA.2 preveu la creació de tres grans parcel·les, esmentades P1, P2 i P3. Les parcel·les P1 i P2 estan ocupades actualment per les indústries Platspur i Mar-Belán. S'ha projectat una xarxa en baixa tensió per a atendre la demanda de les futures indústries que s'instal·len dins de l'esmentada parcel·la P3, d'uns 11.300,00 metres quadrats, a partir d'un centre de transformació de companyia de 630 KVA, situat segons es mostra en plànols. Es mantindrà l'actual subministrament de les indústries situades en les parcel·les P1 i P2, en mitja tensió, on hi ha centres de transformació privats i per consegüent no s'han considerat en les previsions de demanda elèctrica. Per tant, segons les ràtios de demanda elèctrica usuals, a l'entorn dels 385-994 C/m², el projecte realment està considerant un ampli marge de reserva en el transformador projectat que es considera vàlid en vistes a atendre futures peticions de subministrament o ampliacions a les parcel·les existents. A més a més, el projecte d'urbanització contempla la creació d'una línia de mitjana tensió per a donar servici a una parcel·la fora de la UA.2, des d'on es podrà alimentar un transformador privat cas que siga necessari. Pel que fa a l'estesa i les instal·lacions elèctriques existents i afectades per les obres d'urbanització, totes elles seran desviades i connexionades convenientment, atenent a les normes de la companyia elèctrica?; i l'enginyer tècnic municipal Pablo García Llorens, en el següent sentit: ?es comprova que el polígon projectat es troba diferenciat en tres parcel·les esmentades P1, P2 i P3; que les dues primeres es troben ocupades per les empreses Platspur i Mar-Belán, les quals tenen la potència elèctrica i les instal·lacions necessàries per al seu bon funcionament, i no s'ha contemplat en les previsions de demanda elèctrica en el projecte d'urbanització. Pel que fa a les previsions per a dotar la parcel·la esmentada com a P3, i les solucions projectades amb la previsió d'atendre futures parcel·les, es considera tècnicament correcta?; per delegació de l'Alcaldia, resolc:
  
Primer. Desestimar l'al·legació indicada pels motius exposats en els referits informes.
  
Segon. Aprovar definitivament el projecte d'urbanització de la UA.2, tal com figura a l'expedient».
  
D'acord amb el que establix l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es fa constar la seua executivitat des d'aquesta publicació.